
UKMERGĖS RAJONO SAVIVALDYBĖS 
TARYBA

	

	SPRENDIMAS

	DĖL IKIMOKYKLINIO IR PRIEŠMOKYKLINIO UGDYMO GRUPIŲ IR PRADINIO, PAGRINDINIO BEI VIDURINIO UGDYMO KLASIŲ KOMPLEKTAVIMO TVARKOS APRAŠO PATVIRTINIMO


	2019 m. gruodžio 19 d. Nr. 7-222

	Ukmergė

	

	


	Vadovaudamasi Lietuvos Respublikos vietos savivaldos įstatymo 6 straipsnio 5 ir 8 punktais, Lietuvos Respublikos švietimo įstatymo 58 straipsnio 1 dalies 1 punktu, 58 straipsnio 2 dalies 2 punktu, Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, Ukmergės rajono savivaldybės taryba  n u s p r e n d ž i a:
	Patvirtinti Ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašą (pridedama).



Savivaldybės meras				  Rolandas Janickas

















PATVIRTINTA
Ukmergės  rajono savivaldybės tarybos 
2019 m. gruodžio 19 d. sprendimu Nr. 7-222


IKIMOKYKLINIO IR PRIEŠMOKYKLINIO UGDYMO GRUPIŲ IR PRADINIO, PAGRINDINIO BEI VIDURINIO UGDYMO KLASIŲ KOMPLEKTAVIMO 
TVARKOS APRAŠAS

I SKYRIUS
BENDROSIOS NUOSTATOS

1. Ukmergės rajono savivaldybės švietimo įstaigų (bendrojo ugdymo ir ikimokyklinio ugdymo mokyklų) ikimokyklinio, priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašas (toliau – Aprašas) nustato bendrus reikalavimus formaliojo ir neformaliojo švietimo programas vykdančioms savivaldybės įstaigoms (toliau – Mokykla) dėl grupių ir  klasių komplektavimo.
2. Formuojant grupes ir klases pagal šiame Apraše numatytą ugdytinių ir mokinių skaičių grupėse ir klasėse, skaičiuojamas realus mokinių skaičius (ne sutartiniai, kurie naudojami mokymo lėšų apskaičiavimo ir paskirstymo metodikoje bei kituose dokumentuose).

II SKYRIUS 
IKIMOKYKLINIO, PRIEŠMOKYKLINIO, PRADINIO, PAGRINDINIO BEI VIDURINIO UGDYMO KLASIŲ, GRUPIŲ KOMPLEKTAVIMO KRITERIJAI

3. Vaikų ikimokyklinio ir (ar) priešmokyklinio ugdymo grupės (toliau – Grupė) formuojamos iš to paties arba skirtingo amžiaus vaikų, užtikrinant vaiko dienos ir ugdymo režimo fiziologinius ir amžiaus ypatumus bei higienos normoje nustatytas vaiko ugdymo sąlygas. Grupių sąrašai turi būti sudaromi neviršijant šioje higienos normoje pagal amžiaus grupes nurodyto vaikų skaičiaus:
3.1. nuo gimimo iki 1 metų amžiaus gali būti ne daugiau kaip 6 vaikai;
3.2. nuo 1 iki 2 metų – ne daugiau kaip 10 vaikų;
3.3. nuo 2 iki 3 metų – ne daugiau kaip 15 vaikų;
3.4. nuo 3 metų iki pradinio ugdymo pradžios – ne daugiau kaip 20 vaikų;
3.5. nuo gimimo iki 3 metų – ne daugiau kaip 8 vaikai;
3.6. nuo gimimo iki pradinio ugdymo pradžios – ne daugiau kaip 10 vaikų;
3.7. nuo 1 metų iki pradinio ugdymo pradžios – ne daugiau kaip 12 vaikų;
3.8. nuo 2 metų iki pradinio ugdymo pradžios – ne daugiau kaip 16 vaikų;
3.9. vienas sutrikusio intelekto, kurčias, neprigirdintis, aklas, silpnaregis, turintis judesio ir padėties, elgesio, žymių kalbos ar kitų komunikacijos, įvairiapusių raidos sutrikimų ar kompleksinę negalią vaikas, ugdomas integruotai, prilyginamas dviem tos grupės, kurioje ugdomas, vaikams, todėl atitinkamai mažinamas 3.1–3.8 papunkčiuose nustatytas grupės vaikų skaičius;
3.10  mažiausias vaikų skaičius mišraus amžiaus grupėje, dirbančioje 4 valandas per dieną – 5 vaikai, bet ne didesnis negu nurodyta 3.1–3.8 papunkčiuose.
4. Mokyklose ir jų skyriuose komplektuojamos:
4.1. pradinio ugdymo klasės, jei mokinių skaičius klasėje yra ne mažesnis nei 8. 
4.2. pagrindinio ugdymo klasės, jei mokinių skaičius klasėje yra ne mažesnis nei 8.
4.3. vidurinio ugdymo klasės:
4.3.1. gimnazijos tipo gimnazijose visų amžiaus tarpsnių vaikams, jei mokinių skaičius klasėje yra ne mažesnis nei 12 mokinių, besimokančių pagal vidurinio ugdymo programą; 
4.3.2. gimnazijos tipo gimnazijose,  jei yra formuojamos ne mažiau nei dvi vienuoliktos ir ne mažiau nei dvi dvyliktos klasės.
4.4. jungtinės klasės:
4.4.1. pradiniame ugdyme jungiamos dvi, trys arba keturios klasės. Mažiausias mokinių skaičius jungtinėje klasėje – 8, didžiausias – 24;
4.4.2. pagrindinio ugdymo pirmoje dalyje jungiamos dvi klasės. Mažiausias mokinių skaičius jungtinėje klasėje – 8, didžiausias – 30. Jungiamos tik gretimos klasės;
4.4.3. 9 ir 10 klasės nejungiamos.
5. Visose mokyklose klasės mokinių skaičius negali būti didesnis nei:
5.1. 24, jei mokoma pagal pradinio ugdymo programą;
5.2. 30, jei mokoma pagal pagrindinio ar vidurinio ugdymo programą;
5.3. 16, jei mokoma produktyvaus mokymo klasėje.
6. Specialiosios mokyklos klasėje mokinių turi būti:
6.1. turinčių nežymų protinį atsilikimą  ne mažiau 5 ir ne daugiau kaip 12 mokinių;
6.2. turinčių vidutinį, žymų ir labai žymų protinį atsilikimą ne mažiau 5 ir ne daugiau 10 mokinių;
6.3. turinčių kompleksinių sutrikimų ne mažiau 4 ir ne daugiau kaip 6 mokiniai;
6.4. socialinių įgūdžių klasės ne mažiau 5 ir ne daugiau 10 mokinių.
7. Vienas mokinys, dėl įgytų ar įgimtų sutrikimų turintis didelių arba labai didelių specialiųjų ugdymosi poreikių, besimokantis bendrojo ugdymo klasėje, prilyginamas dviems tos klasės mokiniams. Atitinkamai gali būti mažinamas didžiausias nustatytas mokinių skaičius klasėje. Bendrojo ugdymo klasėje, jungtinėje klasėje gali būti ne daugiau kaip 3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių.
8. Atskiros suaugusiųjų mokymo klasės komplektuojamos, kai pagal pagrindinio ir vidurinio ugdymo programas dirbančioje klasėje mokosi ne mažiau kaip 8 mokiniai, bet klasės mokinių skaičius negali būti didesnis kaip 30 mokinių. Nesusidarius reikiamam suaugusiųjų klasių mokinių skaičiui, mokykla, pagal galiojančias teisės normas, gali pasiūlyti mokiniui kitas mokymosi galimybes. 
9. Savivaldybės taryba kasmet:
9.1 iki kovo 31 d. bendrojo ugdymo mokykloms ir jų skyriams nustato kiekvienos klasės komplektų skaičių ir mokinių skaičių jose, priešmokyklinio ugdymo grupių ir vaikų skaičiaus vidurkį grupėse kitiems mokslo metams. Jei sudaro jungtines klases, tai nustato, iš kokių klasių sudaroma jungtinė klasė, ir nurodo kiekvienos klasės mokinių skaičių;
9.2. iki  rugsėjo 1 d. patikslina nustatytą klasių ir grupių skaičių mokyklose;
9.3. iki liepos 1 d.  nustato, o iki rugsėjo 30 d. patikslina ikimokyklinio ugdymo grupių ir vaikų skaičių jose.
10. Mokyklų vadovai iki einamųjų mokslo metų balandžio 1 d. mokyklos tarybos nustatyta tvarka privalo mokinių tėvus informuoti apie sprendimus dėl planuojamų klasių ir grupių komplektavimo kitais mokslo metais.

III SKYRIUS
BAIGIAMOSIOS NUOSTATOS

	11. Švietimo įstaigos komplektuodamos grupes, klases vadovaujasi šiuo Aprašu. 
12. Aprašo vykdymo kontrolę atlieka Savivaldybės administracijos Švietimo ir sporto skyrius.
13. Šis Aprašas gali būti keičiamas ir naikinamas Savivaldybės tarybos sprendimu.

